Arthur Seyss-Inquart

Arthur Seyss-Inquart (Stannern, Austria-Hungariako Inperioa, 1892ko uztailaren 22a - Nurenberg, 1946ko urriaren 16a) austriar politikari nazia izan zen. Aita txekiarra zen eta ama austriarra. Vienako Unibertsitatean zuzenbidea ikasi zuen eta Austriako armadan borrokatu zuen Lehen Mundu Gerran. Abokatu arrakastatsua, Engelbert Dollfuss eta Kurt von Schuschnigg kantzilerren gobernuetan parte hartu zuen. 1938an Schuschniggek dimisioa eman zuen eta Seyss-Inquart bere oinordeko izendatu zuten. Anschlussen ondoren Austria Alemaniako Ostmark probintzia bihurtu zen eta Inquart gobernadore izendatu zuten.

1940an Herbehereak okupatu ondoren, lurralde okupatuko Reichskommissar izendatu zuten. Izuzko gobernu bat ezarri zuen, zibilei lan behartua ezarri zien eta judu gehienak deportatu eta hil zituen. 1945ean kanpo harremanetako ministro izan zen Karl Dönitzen gobernu laburrean.

Nurenbergeko epaiketetan errudun jo zuten gerra krimenengatik eta gizateriaren aurkako krimenengatik. 1946ko urriaren 16an heriotza-zigorra ezarri eta urkamendian hil zen.

Kategoria:Vysocinako jendea
Kategoria:Austriako abokatuak
Kategoria:Austriako politikariak
Kategoria:Naziak
Kategoria:Lehen Mundu Gerrako militarrak
Kategoria:Austria-Hungariako militarrak
Kategoria:Gerra krimenengatik zigortutako naziak
Kategoria:Holokaustoaren eragileak Polonian
Kategoria:Holokaustoaren eragileak Alemanian
Kategoria:Bigarren Mundu Gerrako politikariak
Kategoria:Urkatuta exekutatutako naziak
Kategoria:Gobernu Orokorra